b'\n_START_ARTICLE_\nCam\xc3\xad de la Pedra Estela\n_START_PARAGRAPH_\nEl Cam\xc3\xad de la Pedra Estela \xc3\xa9s un cam\xc3\xad del terme de Reus a la comarca del Baix Camp._NEWLINE_S\'inicia al Passeig de Miseric\xc3\xb2rdia i travessa l\'avinguda de sant Bernat Calv\xc3\xb3, s\'encreua despr\xc3\xa9s amb el Cam\xc3\xad dels Morts vora del Mas del Barrera, passa vora el Mas de Borr\xc3\xa0s, d\'on n\'arrenca cap a ponent el Cam\xc3\xad de la Font del Carbonell, i baixa fins al Mas de Valls. A la vora d\'aquest cam\xc3\xad van descobrir un sepulcre rom\xc3\xa0, ja en terres del Mas de Valls. El nom del cam\xc3\xad \xc3\xa9s relativament recent, cosa que fa pensar que pot venir dels descobriments d\'enterraments d\'\xc3\xa8poca romana fets a finals del segle XVIII o comen\xc3\xa7aments del XIX. Antigament es deia "Cam\xc3\xad de l\'Aljub" o "de la Capella".'